Lisa 3 Tehniline kirjeldus

Hanke nimetus: Pada koelmute ehitustööd

Hankemenetluse liik: Väikehange

Projekti kaasrahastab: Euroopa Merendus-, Kalandus- ja Vesiviljelusfond, rakenduskava 2021-2027, meede F1.6.1: Kalade kudemistingimuste parendamise toetus.

1. Tellitava teenuse üldine kirjeldus:
   1. Tööobjekti töömaht on hinnanguline. Tegelik tasustatav maht on objektil aktiga vastuvõetud töömaht, mis võib erineda kirjeldatud mahust. Oluline on teostada kõik kirjeldatud nõutavad tööd objektil.
   2. Töö teostaja peab täitma juhendeid „RMK keskkonnanõuded mootorsõidukitega ja saagidega töötamisel“ ja „RMK nõuded isikukaitsevahendite kasutamiseks“.
   3. Tellija poolt antakse töövõtjale tööala piiride kohta \*.kml formaadis failid. Töövõtja peab ennast varustama seadmete ja tarkvaraga, milles antud formaadis faile on võimalik kasutada.
   4. Töödega ei tohi alale tekitada pinnasekahjustusi. Tekkinud roopad tuleb tasandada esimesel võimalusel, kuid hiljemalt enne töö üleandmist tellijale.
   5. Kõikidelt tööaladelt tuleb koristada prügi ja see nõuetekohaselt utiliseerida.
   6. Tööde teostamisega ei tohi kahjustada külastustaristut, kasvavaid puid, pinnast, teekatendit, liikluskorraldusvahendeid, elektriliini, külgnevate kinnistute vara ning teisi objekte. Tööde teostaja kohustub hüvitama kõik oma tegevusega või tegevusetusega tekitatud kahjud.
   7. Kõik vajalikud kooskõlastused tööde läbiviimiseks (Päästeamet, Maanteeamet, elektri õhuliinide valdajad,  kohalik omavalitsus, kinnistu piirinaabrid jms) hangib pakkuja ja katab kõik sellega kaasnevad kulud. Samuti on pakkuja kanda kõik kulud, mis kaasnevad hinnapakkumise koostamisega ja objekti eelneva ülevaatusega.
   8. Tööde teostamise ajal tuleb töövõtjal tagada inimeste ohutus, tähistada tööobjekti ohutsoonid ning tagada, et kõrvalised isikud ei satuks ohutsooni. Töövõtjal tuleb tagada liikluse nõuetekohane reguleerimine tööde teostamise ajal.
   9. **Töödega alustamine ei ole lubatud ilma looduses töö ettenäitamisel ja üleandmisel osalemata.**
   10. Objektiga on võimalik eelnevalt tutvuda ja lisainfot küsida: looduskaitse tööjuht Märt Reha, telefon: 5691 9018, e-post: [mart.reha@rmk.ee](mailto:mart.reha@rmk.ee)

2. Tööde kirjeldus:

* 1. Tööobjekt asub Lääne-Viru maakonnas Viru-Nigula vallas Samma külas eraomandisse kuuluvatel Kalda, Oja ja Aasa (katastritunnused 90202:003:1531, 90202:003:1511, 90202:003:1450) maaüksustel.
  2. Töö eesmärgiks on parendada forelli ja jõesilmu sigimis- ja kasvualade kvaliteeti (lisades potentsiaalsetesse kudekohtadesse kudesubstraati) Pada jões kokku ca 1,2 km pikkusel jõelõigul Sae sillast ülesvoolu.
  3. Nelja (4) koelmuala parendamine.
  4. Nõuded materjalile: sõelutud ja pestud looduslik kruus fraktsiooniga (8)16-32 mm (ca 70% kogusest) ja 32-64 mm (ca 30% kogusest). Soovitav kogus 16 m3. Vees hõljumi vältimiseks ei tohi materjal sisaldada peenosiseid. Enne materjali tarnimist tööobjektile hindavad RMK tööjuht ja veeökoloog materjali sobivust. Ilma RMK poolse materjali sobivuse kinnituseta ei tohi materjali tarnida.

****

**Fotol nõuetele vastav materjal.**

* 1. Koelmualasid täiendatakse sinna lisatava pestud/sõelutud kruusaga.
  2. Materjal tuleb enne töödega alustamist ladustada kahele laoplatsile Pada jõe lähistel (¾ kogusest Sae silla kõrvale jõe vasakkaldale; ¼ kogusest Kalda-Raja talu tee lähedusse Aasa katastriüksusel, täpsed asukohad näidatakse ette pärast lepingu sõlmimist).
  3. Materjal tuleb laoplatsidelt koelmualade lähistele laiali vedada väiketehnika (ATV) abil põlluääri/otsemat teed mööda. Seejuures tuleb võimalusel vältida Kalda ja Oja katastriüksustele külvatud põllukultuuride tallamist.
  4. Edasised tööd viiakse läbi käsitsi ämbrite, rehade, labidate, vajadusel nt (kanalisatsiooni)toru jms abil. Kohati on ligipääs tööaladele raskendatud (tuleb raiuda vähesel määral võsa ja väiksemaid puid; kõrge kalda puhul kasutada nt mingit sorti plasttoru või muud alternatiivset lahendust, et materjal ettenähtud asukohta transportida). Tööde teostamisel tuleb vältida puujuurte lõhkumist või eemaldamist.
  5. Parendatavatele jõelõikudele lisatakse materjali hinnanguliselt 4 m3 koelmuala kohta.
  6. Kruusa stabiliseerimiseks ja ära kandumise vältimiseks liigutatakse võimalusel mõned jões olevad suuremad kivid (läbimõõduga 20–50 cm) kruusapatjade ette juhusliku mustri alusel. Suuremad kivid paigaldatakse sobivatesse kohtadesse enne kruusa toomist ja laotamist.
  7. Kruusapatjade tegemiseks hajutatakse kruus 20–30 cm (valdavalt 25 cm) paksuse kihina. Kruusapatjade täpse asukoha valikul tuleb jälgida jõe looduslikku morfoloogiat, sobilikud on kiirevoolulised kohad ja kivine põhi. Koelmualad ei pea ulatuma kaldast kaldani, vaid võivad paikneda ka poole sängi ulatuses, kui seda soosib looduslik olukord.
  8. Kruusa ei tohi paigutada kohtadesse, kus leidub looduslik liivapadi või kuhu jõevool nähtavalt kogub setet.
  9. Koelmualade täpsed asukohad ja piirid määratakse kohapeal RMK tööjuhi ja/või veeökoloogi poolt.
  10. Tööalad ja laoplatsid korrastatakse peale tööde lõppu!
  11. Kõik tööd toimuvad eraomandisse kuuluvatel maaüksustel, maaomanikega on tööd kooskõlastatud. Maaomanike ja rentnike kontaktid antakse töövõtjale peale lepingu sõlmimist.

1. Koelmualade asukohad ja kirjeldused:
   1. **Pada jõe koelmuala 1 (Pap-1)** (X=6588413 Y=653192) paikneb Kalda maaüksusel (katastritunnus: 90202:003:1531) Tallinn Narva mnt - Samma küla kruusatee läheduses, Sae sillast ülesvoolu. Tegemist on kiirevoolulise jõelõiguga, kus kruusa vähe ning põhi valdavalt paesel aluspõhjal asuv rähk.

Pilt, millel on kujutatud õues, taim, Kaldavöönd, vesi

Tehisintellekti genereeritud sisu võib olla ebatõene.

* 1. **Pada jõe koelmuala 4 (Pap-4)** (X=6588298.6 Y=653118.8) paikneb Kalda (90202:003:1531) ja Oja (90202:003:1511) maaüksusel. Tegemist on kiirevoolulise jõelõiguga, kus põhi valdavalt paesel aluspõhjal asuv rähk, mille vahel esineb kohati kruusa.

Pilt, millel on kujutatud õues, vesi, puu, loodus

Tehisintellekti genereeritud sisu võib olla ebatõene.

* 1. **Pada jõe koelmuala 6 (Pap-6)** (X=6588241 Y=653065) paikneb Kalda maaüksusel (90202:003:1531). Tegemist on kiirevoolulise jõelõiguga, kus kruusa vähe ning põhi valdavalt paesel aluspõhjal asuv erisuuruses kividega rähk.

Pilt, millel on kujutatud õues, taim, maapind, vesi

Tehisintellekti genereeritud sisu võib olla ebatõene.

* 1. **Pada jõe koelmuala 14 (Pap-14)** (X=6587853 Y=653159) paikneb Aasa maaüksusel (90202:003:1450). Tegemist on kiirevoolulise jõelõiguga, kus suuremaid kive ja paiguti kruusane põhi.

Pilt, millel on kujutatud õues, puu, vesi, Jõesäng

Tehisintellekti genereeritud sisu võib olla ebatõene.

1. Tööde teostamise tähtaeg **30. juuni 2025**.
2. Asendiplaan

**Pilt, millel on kujutatud tekst, kuvatõmmis, kaart

Tehisintellekti genereeritud sisu võib olla ebatõene.**